ལི་པའོ་ཏུང་གིས།ཀྲུའུ་ཞི་ཞིས་ཅིན་ཕིང་གིས་སྤྱི་ཟླ་པོའི་ཚེས་ཉིན་མཉམ་འབྲེལ་རྒྱལ་ཚོགས་རི་ནེ་ཝ་སྤྱི་ཁྱབ་པུའུ་དང་འཛམ་གླིང་འཕྲོད་བསྟེན་རྩ་འཛུགས།རྒྱལ་སྤྱིའི་ཨོ་ལིམ་ཕིག་ཨུ་ཡོན་ལྷན་ཁང་བཅས་སུ་འཚམས་འདྲི་གནང་རྒྱུ་ཡིན་ལ།ཀྲུའུ་ཞི་ཞིས་ཅིན་ཕིང་ནི་ལོ་རྒྱུས་སྟེང་འཛམ་གླིང་འཕྲོད་བསྟེན་རྩ་འཛུགས་དང་རྒྱལ་སྤྱིའི་ཨོ་ལིམ་ཕིག་ཨུ་ཡོན་ལྷན་ཁང་འཚམས་འདྲིར་ཕེབས་མཁན་ཀྲུང་གོའི་ཆེས་མཐོའི་འགོ་ཁྲིད་ཐོག་མ་དེ་ཆགས་ཡོད་པ་རེད།ད་རེས་ཀྱི་འཚམས་འདྲིས་ཀྲུང་གོའི་འགོ་ཁྲིད་པས་ཕྱོགས་མང་རིང་ལུགས་ལ་མཐོང་ཆེན་གནང་བཞིན་པ་གསལ་བོར་མངོན་ཡོད་ཅིང་།དེས་ནི་ཀྲུང་གོ་དང་འབྲེལ་ཡོད་རྒྱལ་སྤྱིའི་རྩ་འཛུགས་བར་གྱི་མཉམ་ལས་ལོ་རྒྱུས་ཐོག་བག་ཆགས་གཏིང་ཟབ་བཞག་ཡོད་པ་རེད་།འཚམས་འདྲིའི་རིང་།ཀྲུའུ་ཞི་ཞིས་ཅིན་ཕིང་གིས་མཉམ་འབྲེལ་རྒྱལ་ཚོགས་ཀྱི་རི་ནེ་ཝ་སྤྱི་ཁྱབ་པུའུ་རུ་གཙོ་དོན་གཏམ་བཤད་གནང་རྒྱུ་དང་།མཉམ་འབྲེལ་རྒྱལ་ཚོགས་ཚོགས་ཆེན་གྱི་ཀྲུའུ་ཞི་དང་མཉམ་འབྲེལ་རྒྱལ་ཚོགས་ཀྱི་དྲུང་ཡིག་ཆེན་མོ།འཛམ་གླིང་འཕྲོད་བསྟེན་རྩ་འཛུགས་ཀྱི་སྤྱི་ཁྱབ་ལས་འཛིན་པ།རྒྱལ་སྤྱིའི་ཨོ་ལིམ་ཕིག་ཨུ་ཡོན་ལྷན་ཁང་གི་ཀྲུའུ་ཞི་བཅས་ལ་མཇལ་འཛོམས་གནང་རྒྱུ་མ་ཟད།ཀྲུང་གོ་དང་འཛམ་གླིང་འཕྲོད་བསྟེན་རྩ་འཛུགས་ཀྱིསརྒྱུད་གཅིག་ལམ་གཅིགའཕྲོད་བསྟེན་ཁྱབ་ཁོངས་ཀྱི་མཉམ་ལས་་ཀྱི་གྲོས་མཐུན་སོགས་མཉམ་ལས་ཡིག་ཆར་མིང་རྟགས་བཀོད་པར་བདེན་དཔང་གནང་རྒྱུ་རེད་ཅེས་བསྟན་བྱུང་།